ໜ່ວຍ​ກູ້​ໄພຈີນ ຢຸດພັກຊົ່ວຄາວ ​ເພື່ອ​ໄວ້ອາ​ໄລ​ ໃຫ້ແກ່​ 431 ຄົນ ​ທີ່ເສຍ​ຊີວິດ ຍ້ອນເຮືອຫຼົ້ມ
ບັນດາ​ເຈົ້າໜ້າ​ທີ່​ຈີນ ກໍ​ຮ່ວມກັບ​ຄະນະ​ກູ້​ໄພ ເພື່ອ​ໄວ້ອາ​ໄລ​ ຕາມ​ປະ​ເພນີ ​ເປັນ​ເວລາ 7 ມື້ ກ່ອນ​ທີ່​ຈະເລີ້ມ ການປະຕິບັດງານຄືນ​ອີກ ​ເພື່ອຊອກຫາ 11 ຄົນ ​ທີ່​ຍັງ​ຫາຍ​ສາບ​ສູນ​​.
ໜ່ວຍກູ້ໄພໃນພາກກາງຂອງຈີນ ໄດ້ຢຸດພັກຊົ່ວຄາວ ເພື່ອໄວ້ ອາໄລແກ່ 431 ຄົນ ທີ່ເສຍຊີວິດ ໃນເວລາເຮືອນຳທ່ຽວຂອງ ພວກເຂົ້າເຈົ້າໄດ້ປີ້ນຂວ້ຳນັ້ນ ບັນດາເຈົ້າໜ້າທີ່ຈີນ ກໍຮ່ວມກັບຄະນະກູ້ໄພ ເພື່ອໄວ້ອາໄລ ຕາມປະເພນີ ເປັນເວລາ 7 ມື້ ກ່ອນທີ່ຈະເລີ້ມການປະຕິບັດງານ ຄືນອີກເພື່ອ ຊອກຫາ 11 ຄົນ ທີ່ຍັງຫາຍສາບສູນຢູ່ໃນແມ່ນ້ຳ ຢ່າງຊີ ທ່ານ Liu Fei ຮອງເຈົ້າເມືອງໆ Jingzhou ເວົ້າວ່າ ສ່ວນກັບຕັນເຮືອ ແລະຫົວໜ້າວິສະວະກອນ ແມ່ນຮວມຢູ່ໃນຈຳນວນ 14 ຄົນທີ່ລອດຊີວິດ ມາໄດ້ຈາກເຮືອຫລົ້ມຍ້ອນດິນຟ້າອາກາດປັ່ນປ່ວນ ດັ່ງກ່າວ ທັງສອງຄົນກຳລັງຖືກສອບ ປາກຄຳໂດຍເຈົ້າໜ້າທີ່ຕຳຫຼວດ ((Liu Fei-deputy head of Jingzhou))